ادبی دنیا (جریدہ)

ماہنامہ ادبی دنیا لاہور، پاکستان سے شائع ہونے والا ایک اہم اور قدیم ادبی جریدہ تھا جسے اردو کے نامور ادیب تاجور نجیب آبادی نے جاری کیا۔صحافت پاکستان و ہند میں، ڈاکٹر عبد السلام خورشید، مجلس ترقی ادب لاہور، 2016ء، ص 505

 اجرا 
ماہنامہ ادبی دنیا کا آغاز 1929ء میں لاہور، پاکستان سے ہوا۔ اس جریدے کے بانی مدیر تاجور نجیب آبادی تھے۔ یہ جریدہ اردو کے ادبی جرائد میں ایک دبستان کی حیثیت رکھتا تھا۔پاکستان کرونیکل، عقیل عباس جعفری، ورثہ / فضلی سنز، کراچی، 2010ء، ص 389

 مدیران 
تاجور نجیب آبادی کے بعد منصور احمد، حفیظ ہوشیار پوری، عاشق حسین بٹالوی، مولانا صلاح الدین احمد، مولانا حامد علی خان اور محمد عبد اللہ قریشی وقتاً فوقتاً اس جریدے کے مدیر رہے اور ڈاکٹر وزیر آغا اور میرا جی اس کے شریک مدیر رہے۔

 آخری اشاعت 
1964ء میں مولانا صلاح الدین احمد کی وفات کے بعد یہ جریدہ زوال پزیر ہوتا چلا گیا اور اپریل 1974ء میں آخری شمارہ شائع ہونے کے بعد بند ہو گیا۔

 مزید دیکھیے 
 مولانا صلاح الدین احمد

 حوالہ جات 

زمرہ:اردو رسائل
زمرہ:پاکستانی رسائل و جرائد
زمرہ:مجلات
زمرہ:پاکستانی ادبی جرائد